‘ఓ ఛారిటీ కోసం విశాఖపట్నంలో క్రికెట్ ఆడి ఫ్టైట్లో వస్తున్న సమయంలో మూవీ ఆర్టిస్టు అసోసియేషన్ (మా) గురించి నాకు వచ్చిన  ఆలోచనను చిరంజీవిగారితోపాటు పలువురికి చెప్పాను. పాతికేళ్ల క్రితం తీసుకున్న నిర్ణయానికి రూపమే ‘మా’’’అని పార్లమెంట్ సభ్యులు మురళీమోహన్ అన్నారు. ‘మా’ తరఫున ఆదివారం హైదరాబాద్లో విలేకరుల సమావేశం జరిగింది. ఇదే వేదికపై ‘మా’  కళాకారుల సంక్షేమం కోసం రెండో విడత సర్వేను సైబర్ క్రైం ఎస్పీ రామ్మోహనరావు జెండా ఊపి ప్రారంభించారు. నటీనటులపై అసభ్యకరమైన కథనాలు రాస్తూ పబ్బం గడుపుకుంటున్న పలు వెబ్సైట్లపై చర్యలు తీసుకోవాలంటూ ఎస్పీ రామోహన్రావుకి మురళీమోహన్ వినతి పత్రం అందచేశారు. అనంతరం మురళీమోహన్ మాట్లాడుతూ ‘‘అసోసియేషన్ వల్ల చాలామంది పేద కళాకారులు లబ్ధి పొందారు. ‘మా’ పండుగను మనందరి పండగగా చేసుకుందాం’’ అని అన్నారు.  ‘మా’ అధ్యక్షుడు శివాజీరాజా మాట్లాడుతూ ‘‘పేద కళాకారుల శ్రేయస్సు కోసం ‘మా’ కృషి చేస్తోంది. త్వరలో జరిగే సిల్వర్ జూబ్లీ వేడుకలకు చిరంజీవి, నాగార్జున, మోహన్బాబు, బాలకృష్ణ, వెంకటేశ్ మెంటర్స్గా వ్యవహరిస్తారు’’ అని అన్నారు. ‘మా’ సహాయనిధికి నటి ప్రభ రూ.25000 విరాళం అందించారు. ఇటీవల మరణించిన ప్రొడక్షన్ చీఫ్ చిరంజీవి కుటుంబానికి రూ. 5లక్షల చెక్కును అందచేశారు. ఈ కార్యక్రమంలో ఎస్వీ కృష్ణారెడ్డి, హేమ తదితరులు పాల్గొన్నారు.
‘oo chaaritii kosam visaakhapatnamlo cricket aadi ftitelo vastunna samayamlo moovee artistu asosiation (maa) gurinchi naaku vachina  aalochananu chiranjeevigaaritopaatu paluvuriki cheppaanu. paatikella kritam teesukunna nirnayaaniki roopame ‘maa’’’ani parlament sabhyulu muralimohan annaru. ‘maa’ tarafuna aadivaaram hyderabadlo vilekarula samavesam jarigindi. ide vedikapai ‘maa’  kalaakaarula sankshemam kosam rendo vidata sarvenu saibar kraim espy rammohanarao jenda oopi praarambhinchaaru. nateenatulapai asabhyakaramaina kathanaalu raastuu pabbam gadupukuntunna palu websitelapy charyalu teesukovaalantuu espy ramohanraoki muralimohan vinati patram andachesaaru. anantaram muralimohan maatlaadutuu ‘‘asosiation valla chaalaamandi pedha kalaakaarulu labdhi pondaaru. ‘maa’ panduganu manandari pandagagaa chesukundam’’ ani annaru.  ‘maa’ adhyakshudu sivajiraja maatlaadutuu ‘‘pedha kalaakaarula shreyassu kosam ‘maa’ krushi chestondi. twaralo jarige silwar jubley vedukalaku chiranjeevi, nagarjuna, mohanbabu, balakrishna, venkatesh mentersga vyavaharistaaru’’ ani annaru. ‘maa’ sahaayanidhiki nati prabha roo.25000 viraalam andinchaaru. iteevala maraninchina production cheef chiranjeevi kutumbaaniki roo. 5lakshala chekkunu andachesaaru. ee kaaryakramamlo eswy krishnareddy, hema taditarulu paalgonnaaru.